**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2018 թվականի փետրվարի 13-ի թիվ Լ-1 որոշմամբ և հրապարակվում է

### “Գնումների մասին” ՀՀ օրենքի 29-րդ հոդվածի համաձայն

### Ընթացակարգի ծածկագիրը ՀԶՀ-ԳՀԾՁԲ-18-3

Հայաստանի զարգացման հիմնադրամի կարիքների համար թվային տպագրության ծառայության ձեռքբերման նպատակով

կազմակերպված ՀԶՀ-ԳՀԾՁԲ-18-3 ծածկագրով գնման ընթացակարգի գնահատող հանձնաժողովը

ստորև ներկայացնում է նույն ծածկագրով հրավերի վերաբերյալ 11, փետրվարի 2018թ.

ստացված հարցադրումները և դրանց վերաբերյալ 13, փետրվարի 2018թ. տրամադրված

պարզաբանումները`

Հարցադրում N 1

Ինչու է Ձեր կողմից միտումնավոր խախտվել գնումների մասին օրենքի 25-րդ հոդվածի 2-րդ կետով սահմանված պահանջը և առանձին բնութագրեր ունեցող գնման առարկաները ներկայացվել մեկ չափաբաժնում։ Խնդրում ենք տրամադրել նման խմբավորման անհրաժեշտությունը հիմնավորող: Միաժամանակ հավելեմ ներառված աշխատանքները հիմնովին տարբեր են թե բնութագրերով և թե տպագրման համար պահանջվող լուծումներով՝ այդ թվում պահանջվող անհրաժեշտ տեխնիկական միջոցներով։Երևի ինքներդ էք պատկերացնում, որ A4 ֆորմատի բլանկ տպագրող սարքից հնարավոր չէ պահանջել կերամեկական բաժակ կամ ֆլեշկա ու CD տպագրել և նույնը հակառակ։ Խմբավորելուց բացի բնութագրում ինչպես քանակներն է ոչ հստակ այնպես էլ քանակներում ներառվոց էջերի քանակներն՝ գնային առաջարկ ներկայացնել սկզբունքորեն հնարավոր չէ։ Եթե այս ամենը պատահականություն է խնդրում եմ հիմնավորել և կատարել համապատասխան փոփոխություն։

Պարզաբանում N 1

1. «Գնումների մասին» ՀՀ օրենքի 25-րդ հոդվածի 2-րդ մասի համաձայն՝

Արգելվում է խմբավորել առանձին բնութագրեր ունեցող գնման առարկաները մեկ չափաբաժնում, բացառությամբ այն դեպքերի, երբ պատվիրատուն հիմնավորում է նման խմբավորման անհրաժեշտությունը:

1.1 Տվյալ պարագայում սույն գնանշման հարցման տեխնիկական բնութագրում (այսուհետ՝ Տեխնիկական բնութագիր) ներառված թվային տպագրության ծառայությունը իրենից ներկայացնում է Հայաստանի զարգացման հիմնադրամի լոգոյի և այլ տարբերանշանների տպագրությունը առարկաների վրա, որոնց միջոցով թե՛ Հայաստանի Հանրապետության սահմանների ներսում, և թե՛ ՀՀ սահմաններից դուրս ապահովվելու է ՀԶՀ ներկայանալիությունը, ինչը իրենից ներկայացնում է Հայաստանի Հանրապետության ներկայանալիությունը: Տեխնիկական բնութագրում նշված առարկաների խմբավորման անհրաժեշտությունը կայանում է նրանում, որ առաջին հերթին թվային տպագրությունը Տեխնիկական բնութագրի բոլոր բաժիններով նշված առարկաների վրա պետք է լինի կատարյալ միանման՝ թե՛ գունային գամմաների նույնության տեսանկյունից, թե՛ տպագրվող տարբերանշանների չափսերի և առարկաների վրա դրանց դիրքի տեսանկյունից: Տպագրության միանմանության անհրաժեշտությունը կայանում է նրանում, որ Տեխնիկական բնութագրում ներառված առարկաները ներկայացվելու են ոչ թե առանձին-առանձին, այլ՝ որպես մեկ ընդհանուր փաթեթ, հետևաբար և՛ թղթապանակների, և՛ բաժակների, և՛ մնացած բոլոր առարկաների վրա տպագրված տարբերանշանները որակական բոլոր հատկանիշներով պետք է նույնը լինեն, ինչը հնարավոր է միայն այն դեպքում, եթե տպագրությունը իրականացվում է միևնույն անձի կամ կազմակերպության կողմից՝ միևնույն տպագրական նյութերով:

1.2 Տեխնիկական բնութագրում նշված բաժինների՝ մեկ բաժնում խմբավորելու հաջորդ անհրաժեշտությունը կայանում է նրանում, որ Պատվիրատուի բոլոր պատվերները լինելու են ոչ թե առանձին առարկաների ձեռքբերմամբ, այլ փաթեթի ձեռքբերմամբ՝ ինչը իր մեջ ներառելու է առարկաների ողջ ցանկը: Քանի որ պատվերների վերջնական քանակը հստակ չէ, և հնարավոր չէ ինչ-որ կերպ որոշել (պատվերների քանակը կախված է կազմակերպվելիք միջոցառումների և հյուրընկալվող պատվիրակությունների քանակից), ինչպես նաև պատվերները ամեն դեպքում կատարվում են փոքրաքանակ (օր.՝ 10 փաթեթ), հետևաբար ոչ նպատակահարմար և անհնար կդառնա պատվերի ամեն դեպքում կապվել 19 առանձին անհատների կամ կազմակերպությունների հետ և համապատասխանաբար իրականացնել գնում յուրաքանչյուրից որպես օրինակ 5 բաժակ մեկից, 5 թղթապանակ կամ այլ առարկա մյուսից: Նման գործելակերպի աննպատակահարմարությունը և անհնարինությունը կայանում է նաև նրանում, որ պատվերի անհրաժեշտության ծագման պահից մինչև գնվելիք ծառայության բուն օգտագործումն ընկած ժամանակահատվածը, որպես կանոն, լինում է շատ սուղ, ինչի ընթացքում անհնարին կլինի կապվել 19 տարբեր անհատների կամ կազմակերպությունների հետ և ապահովել պատշաճ ձեռքբերումը:

1.3 Տեխնիկական բնութագրում նշված բաժինների՝ մեկ բաժնում խմբավորելու երրորդ կարևորագույն պատճառն այն է, որ սույն ծառայության արժեքը, 1 փաթեթում խմբավորելով բոլոր անհրաժեշտ առարկաները, կազմում է էականորեն ավելի ցածր գին, քան, այն գինը որը կկազմվի առանձին չափաբաժինների համար նշված նվազագույն արժեքների հանրագումարից:

2. Ինչ վերաբերում է Ձեր կողմից ներկայացված հաջորդ հարցադրմանը, որը վերաբերում է քանակական անհստակությանը, պարզաբանվում է գնային առաջարկը ներկայացնելու Տեխնիկական բնութագրով նշված կարգը:

Մասնակիցների կողմից գնային առաջարկը պետք է ներկայացվի Տեխնիկական բնութագրի «Քանակը» սյունյակում նշված բոլոր բաժիններում, իսկ ենթաբաժինների առկայության դեպքում՝ նաև ենթաբաժիններում նշված առարկաների մեկական օրինակների հանրագումարից՝ կազմելով 1 փաթեթ. օրինակ՝ 1 բաների արժեքը մինչև 10 պատվերի դեպքում+1 բաների արժեքը 10-ից ավելի պատվերի դեպքում+1 բրոշյուրի արժեքը մինչև 5 հատ, մինչև 32 էջ ունենալու դեպքում+1 բրոշյուրի արժեքը մինչև 5 հատ, 32 էջից ավել էջեր ունենալու դեպքում և այսպես գումարելով բոլոր բաժինները՝ ընդհանուր կազմելով 1 գին:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել

ՀԶՀ-ԳՀԾՁԲ-18-3 ծածկագրով գնահատող հանձնաժողովի քարտուղար Սվետլանա Կարապետյանին:

Հեռախոս՝ +37411 59 77 11։

Էլեկոտրանային փոստ՝ s.karapetyan@dfa.am։

 ՀԶՀ-ԳՀԾՁԲ-18-3 ծածկագրով գնման ընթացակարգի գնահատող հանձնաժողովը